**ZK/1-31/2022.**

 **Határozat: 144-159**

 **Rendelet: 17-21**

**Jegyzőkönyv**

**Zalakaros Város Önkormányzata Képviselőtestülete**

**2022. szeptember 22-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2022. szeptember 22-én** 08,41 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Czirákiné Pakulár Judit, Magyarné Kovács Judit, Stégli János és Vlasicsné Dörgönye Márta képviselők, Dr. Szentgyörgyvölgyi Eszter jegyző.

Az ülésen nincs jelen: Kötő Attila képviselő.

Tanácskozási joggal jelen van: Torma László aljegyző, Horváthné Juhász Barbara pénzügyi osztályvezető, Szijártóné Gora Klára könyvvizsgáló és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármestert és Vlasicsné Dörgönye Márta képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 19 napirendi pontra tett javaslatot, melyet ismertet:

**Napirend:**

1. **Polgármester beszámolója**

Előadó: Novák Ferenc polgármester

1. **Az önkormányzat 2022. évi költségvetéséről szóló önkormányzati rendelet
módosítása és a költségvetést érintő határozathozatal**

Előadó: Novák Ferenc polgármester

1. **A településkép védelméről szóló önkormányzati rendelet megalkotása (6/2019 (III.14.) önkormányzati rendelet hatályon kívül helyezése)**

Előadó: Novák Ferenc polgármester

1. **Egyes költségvetési és zárszámadási tárgyú önkormányzati rendeletek hatályon kívül helyezése**

Előadó: Novák Ferenc polgármester

1. **Egyes bizottsági struktúra átalakításával érintett önkormányzati rendeletek módosítása**

Előadó: Novák Ferenc polgármester

1. **Az egészségügyi alapellátási körzetek megállapításáról szóló 18/2016. (IX.16.) önkormányzati rendelet módosítása**

Előadó: Novák Ferenc polgármester

1. **Csatlakozás Bursa Hungarica pályázathoz**

Előadó: Novák Ferenc polgármester

1. **Tájékoztató a Nagykanizsai Járási Hivatal működéséről, az eltelt időszak
tapasztalatairól**

Előadó: Novák Ferenc polgármester

1. **Közbiztonság helyzete**

 Előadó: Novák Ferenc polgármester

1. **Zalakaros Közbiztonságáért Közhasznú Közalapítvány beszámolója**

 Előadó: Novák Ferenc polgármester

1. **Beszámoló a Zalakarosi Óvoda és Bölcsőde 2021/22-es nevelési évben végzett munkájáról**Előadó: Novák Ferenc polgármester
2. **Kérelem Helyi Építési Szabályzat módosításához**
Előadó: Novák Ferenc polgármester
3. **Közbeszerzési terv módosítása**Előadó: Novák Ferenc polgármester
4. **Tájékoztatás és döntés önkormányzati tulajdonú ingatlanok felújítása és karbantartási terv tárgyában, tájékoztatás intézmények energiatakarékossági elképzeléseiről**

Előadó: Novák Ferenc polgármester

1. **Tájékoztatás önkormányzati közvilágítás korszerűsítésről (LED)**

Előadó: Novák Ferenc polgármester

1. **Döntés a Termáltó és Ökopart területén lévő száraz csúszda tárgyában**

Előadó: Novák Ferenc polgármester

1. **Döntés városmarketing feladatok ellátásáról**

Előadó: Novák Ferenc polgármester

1. **Liget u. 28. alatti műfüves focipálya felújítás önrész kiegészítése**Előadó: Novák Ferenc polgármester
2. **Egyebek**

Novák Ferenc: Javasolja felvételre és nyílt ülésen tárgyalni 19. számú Egyebek napirend keretében a 19/1. számú A képviselőtestület 140/2022. (IX.14.) számú határozatának kiegészítése – Víziközmű integráció című napirendi javaslatot.

Szavazásra teszi fel az elhangzott napirendi pont felvételére és tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a napirendet elfogadta.

**Az elfogadott napirend:**

1. **Polgármester beszámolója**

Előadó: Novák Ferenc polgármester

1. **Az önkormányzat 2022. évi költségvetéséről szóló önkormányzati rendelet
módosítása és a költségvetést érintő határozathozatal**

Előadó: Novák Ferenc polgármester

1. **A településkép védelméről szóló önkormányzati rendelet megalkotása (6/2019 (III.14.) önkormányzati rendelet hatályon kívül helyezése)**

Előadó: Novák Ferenc polgármester

1. **Egyes költségvetési és zárszámadási tárgyú önkormányzati rendeletek hatályon kívül helyezése**

Előadó: Novák Ferenc polgármester

1. **Egyes bizottsági struktúra átalakításával érintett önkormányzati rendeletek módosítása**

Előadó: Novák Ferenc polgármester

1. **Az egészségügyi alapellátási körzetek megállapításáról szóló 18/2016. (IX.16.) önkormányzati rendelet módosítása**

Előadó: Novák Ferenc polgármester

1. **Csatlakozás Bursa Hungarica pályázathoz**

Előadó: Novák Ferenc polgármester

1. **Tájékoztató a Nagykanizsai Járási Hivatal működéséről, az eltelt időszak
 tapasztalatairól**

 Előadó: Novák Ferenc polgármester

1. **Közbiztonság helyzete**

 Előadó: Novák Ferenc polgármester

1. **Zalakaros Közbiztonságáért Közhasznú Közalapítvány beszámolója**

 Előadó: Novák Ferenc polgármester

1. **Beszámoló a Zalakarosi Óvoda és Bölcsőde 2021/22-es nevelési évben végzett munkájáról**Előadó: Novák Ferenc polgármester
2. **Kérelem Helyi Építési Szabályzat módosításához**
Előadó: Novák Ferenc polgármester
3. **Közbeszerzési terv módosítása**Előadó: Novák Ferenc polgármester
4. **Tájékoztatás és döntés önkormányzati tulajdonú ingatlanok felújítása és karbantartási terv tárgyában, tájékoztatás intézmények energiatakarékossági elképzeléseiről**

Előadó: Novák Ferenc polgármester

1. **Tájékoztatás önkormányzati közvilágítás korszerűsítésről (LED)**

Előadó: Novák Ferenc polgármester

1. **Döntés a Termáltó és Ökopart területén lévő száraz csúszda tárgyában**

Előadó: Novák Ferenc polgármester

1. **Döntés városmarketing feladatok ellátásáról**

Előadó: Novák Ferenc polgármester

1. **Liget u. 28. alatti műfüves focipálya felújítás önrész kiegészítése**Előadó: Novák Ferenc polgármester
2. **Egyebek
 19/1. A képviselőtestület 140/2022. (IX.14.) számú határozatának
 kiegészítése – Víziközmű integráció** Előadó: Novák Ferenc polgármester

Dr. Józsa Zsanett a Nagykanizsai Járási Hivatal vezetője 08,43 órakor megjelent az ülésteremben.

Novák Ferenc:Köszönti hivatalvezető asszonyt ésjavasolja, hogy elsőként a 8. számú a Nagykanizsai Járási Hivatal működéséről, az eltelt időszak tapasztalatairól című napirend kerüljön megtárgyalásra.

Szavazásra teszi fel, hogy a 8. számú napirendi pontot tárgyalja elsőként a képviselőtestület.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

**Napirend tárgyalása:**

**8. Tájékoztató a Nagykanizsai Járási Hivatal működéséről, az eltelt időszak
 tapasztalatairól** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Dr. Józsa Zsanett: Köszöni a meghívást. Ez e tájékoztató a járási hivatal működésére vonatkozik. Fontosnak érzik, hogy Zalakaros, mint város tájékoztatást kapjon a hivatal működéséről. A járási hivatal közreműködését és jó együttműködését ajánlja fel a város működtetéséhez.

Novák Ferenc: Szoros a kapcsolatunk a Népegészségügyi Osztállyal a covid járvány és az ügyelet vonatkozásában. A Védelmi Bizottsággal a menekültügyi kérdésben, hőségriasztás kapcsán is együttműködünk. Megköszöni hivatalvezető asszony és a járási hivatal munkáját.

Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 144/2022. (IX.22.) számú határozata:**

Zalakaros Város Önkormányzat Képviselőtestülete a Nagykanizsai Járási Hivatal működéséről, az eltelt időszak tapasztalatairól szóló tájékoztatót tudomásul vette.

Operatív ügyintézést nem igényel.

Dr. Józsa Zsanett 08,48 órakor távozott az ülésteremből.

1. **Polgármester beszámolója** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Kérdés, hozzászólás nem volt a beszámoló kapcsán, így szavazásra teszi fel a polgármesteri beszámoló elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 145/2022. (IX.22.) számú határozata:**

Zalakaros Város Önkormányzat Képviselőtestülete a Polgármester beszámolóját elfogadta.

1. **Az önkormányzat 2022. évi költségvetéséről szóló önkormányzati rendelet
 módosítása és a költségvetést érintő határozathozatal** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Röviden ismerteti az előterjesztést, majd szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete az önkormányzat 2022. évi költségvetésének általános tartaléka terhére 350.000 Ft összeget biztosít a nemzetközi kapcsolatok ápolására.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 146/2022. (IX.22.) számú határozata:**

Zalakaros Város Önkormányzat Képviselőtestülete az önkormányzat 2022. évi költségvetésének általános tartaléka terhére 350.000 Ft összeget biztosít a nemzetközi kapcsolatok ápolására.

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja a 17/2022. (IX. 22.) önkormányzati rendeletét a 2022. évi költségvetésről szóló 1/2022. (II.10.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **A településkép védelméről szóló önkormányzati rendelet megalkotása (6/2019
 (III.14.) önkormányzati rendelet hatályon kívül helyezése)**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Ismerteti az előterjesztést. Szavazásra teszi fel az előterjesztés szerinti rendeleti javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja a 18/2022. (IX. 22.) önkormányzati rendeletét a településkép védelméről.

(A rendelet hiteles szövege a jegyzőkönyv melléklete.)

1. **Egyes költségvetési és zárszámadási tárgyú önkormányzati rendeletek
 hatályon kívül helyezése**

 Előadó: Novák Ferenc polgármester
 (Előterjesztés a jegyzőkönyvhöz mellékelve.)

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi ez adminisztrációs jellegű munka lesz.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja a 19/2022. (IX. 22.) önkormányzati rendeletét egyes költségvetési és zárszámadási tárgyú önkormányzati rendeletek deregulációs célú hatályon kívül helyezéséről.

(A rendelet hiteles szövege a jegyzőkönyv melléklete.)

1. **Egyes bizottsági struktúra átalakításával érintett önkormányzati rendeletek
 módosítása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Röviden ismerteti az előterjesztést, elfogadásra javasolja az előterjesztés szerinti rendeleti javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja a 20/2022. (IX. 22.) önkormányzati rendeletét egyes bizottsági struktúra átalakításával érintett önkormányzati rendeletek módosításáról.

(A rendelet hiteles szövege a jegyzőkönyv melléklete.)

1. **Az egészségügyi alapellátási körzetek megállapításáról szóló 18/2016. (IX.16.)
 önkormányzati rendelet módosítása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Javasolja az előterjesztés szerinti rendeleti javaslat elfogadását, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja a 21/2022. (IX. 22.) önkormányzati rendeletét az egészségügyi alapellátási körzetek megállapításáról szóló 18/2016. (IX.16.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **Csatlakozás Bursa Hungarica pályázathoz** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 147/2022. (IX.22.) számú határozata:**

1. Zalakaros Város Önkormányzat Képviselőtestülete a jogszabályoknak megfelelően kifejezett és visszavonhatatlan döntést hoz arról, hogy az önkormányzat csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2023. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2023. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2023. évi fordulója keretében a beérkezett pályázatokat és a pályázatokról hozott döntését a https://www.eper.hu/eperbursa/onk/tonkbelep.aspx internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekért, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

Határidő: 2022. szeptember 30.
Felelős: Novák Ferenc polgármester
Operatív felelős: Sárempekné Bakonyi Judit igazgatási ügyintéző

1. **Közbiztonság helyzete**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Dr. Vereckei Csaba megyei rendőrfőkapitány, Berke László a nagykanizsai rendőrkapitányság vezetője és Sass Attila a zalakarosi rendőrőrs parancsnok-helyettese 08,56 órakor megjelent az ülésteremben.

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Köszönti a megjelent rendőri vezetőket.

Berke László: Köszönik a lehetőséget, hogy beszámolhatnak a város közbiztonsági helyzetéről. Az eltelt időszak idegenforgalmi szezonjáról pár szót szólna. Az elmúlt években és az idén is kortárs segítőkkel dolgoztak a fürdő és környezetének biztonságáért. A fürdőn nem történt tudomásukra jutott bűncselekmény, apróságok fordultak elő, ilyen volt többek között, hogy a fürdővendég elfelejtette, hol hagyta az értkékeit. A város által szervezett rendezvényeket is biztosították a kollégák, ugyanígy a Korzón is folyamatosan jelen voltak a kollégák, nem történt rendbontás. A város közbiztonsága továbbra is jó.

Novák Ferenc: Rendőrkapitány úr a Bűnmegelőzési Iroda munkájáról is beszélt. A nyomozási eredményesség 90%-os volt. Ma reggel már a körzeti megbízottal az iskola előtt - ma van az Autómentes nap – irányították a szülőket, gyermekeket. A parancsnok úrral is szoros kapcsolatban van. Bár az ország gazdasági helyzete nehéz, azért bizakodva, a városnak egy modern őrsparancsnokságról nem szabad letenni, akár például a Jegenye soron is lehetne, a telek biztosításáról már képviselőtestületi döntés is van. Köszöni a megyei legmagasabb odafigyelést is. A város jó közbiztonsága nagyon fontos. Jelezte a rendőrség a kamerák minőségét, amelyek nem a legmegfelelőbbek, a szakmai hiányosságokat kéri, hogy jelezzék az önkormányzat felé, köszöni a rendőrség munkáját. A turizmus egyik alapértékének tekinti a jó közbiztonságot.

Dr. Vereckei Csaba: Köszöni a jó napi munkát, együttműködést, párbeszédet. Vannak olyan települések Zala megyében, amelyek valamely adottság miatt kirakatban vannak, ahol a jó közbiztonságot továbbra is kiemelten biztosítani kell. Ezen dolgoznak, probléma esetén beszélni kell. Köszöni az együttműködést.

Czimondor Nándor: A turizmus oldaláról és mint zalakarosi lakos szól. A rend, a tisztaság, a közbiztonság nagyon fontos, köszöni ezt és a város rendezvényeire is várja a vezetőket.

Novák Ferenc: Hétvégén országos kerékpárverseny lesz Zalakaroson, sok rendőr fogja segíteni a rendezvényt. Köszöni a rendőrség munkáját. Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 148/2022. (IX.22.) számú határozata:**

Zalakaros Város Önkormányzat Képviselőtestülete a Közbiztonság helyzetéről szóló beszámolót tudomásul veszi.

Határidő: azonnal

Felelős: Novák Ferenc polgármester

Operatív felelős: Bodor Johanna – a nagykanizsai rendőrkapitány, illetve a zalakarosi
 rendőrőrs vezetőjének tájékoztatása a képviselőtestület döntéséről

Dr. Vereckei Csaba rendőrfőkapitány, Berke László rendőrkapitány és Sass Attila rendőrőrsparancsnok-helyettes 09,04 órakor távozott az ülésteremből.

1. **Zalakaros Közbiztonságáért Közhasznú Közalapítvány beszámolója**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: A beszámolót elfogadásra javasolja, szavazásra teszi fel az előterjesztés szerinti

határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 149/2022. (IX.22.) számú határozata:**

Zalakaros Város Önkormányzat Képviselőtestülete a Zalakaros Közbiztonságáért Közhasznú Közalapítvány beszámolóját tudomásul veszi.

Határidő: azonnal

Felelős: Novák Ferenc polgármester

Operatív felelős: Bodor Johanna – közalapítvány kuratóriumi elnökének értesítése

1. **Beszámoló a Zalakarosi Óvoda és Bölcsőde 2021/22-es nevelési évben végzett
 munkájáról**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja a beszámolót, szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 150/2022. (IX.22.) számú határozata:**

Zalakaros Város Önkormányzat Képviselőtestülete a Zalakarosi Óvoda és Bölcsőde 2021/22-es nevelési évben végzett munkájáról szóló beszámolót elfogadja.

Határidő: azonnal

Felelős: Novák Ferenc polgármester

Operatív felelős: Bodor Johanna – intézményvezető tájékoztatása a képviselőtestület
 döntéséről

1. **Kérelem Helyi Építési Szabályzat módosításához**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Egyetért a bizottsági határozattal, szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete

1. Varga Zoltán kérelmét az abban leírt indoklások alapján befogadja és kezdeményezi a településrendezési eszközök módosítását az előterjesztésben bemutatott „B” verzió szerint, miszerint az 552/2 hrsz-ú út déli részét 3,0 m-el északabbra kell elhelyezni.
2. felkéri a polgármestert, hogy a rendezési tervmódosítás tervezésére előzetes ajánlatokat kérjen.
3. felhatalmazza a polgármestert, hogy a kérelmezővel kössön településrendezési szerződést.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 151/2022. (IX.22.) számú határozata:**

Zalakaros Város Önkormányzat Képviselőtestülete

1. Varga Zoltán kérelmét az abban leírt indoklások alapján befogadja és kezdeményezi a településrendezési eszközök módosítását az előterjesztésben bemutatott „B” verzió szerint, miszerint az 552/2 hrsz-ú út déli részét 3,0 m-el északabbra kell elhelyezni.
2. felkéri a polgármestert, hogy a rendezési tervmódosítás tervezésére előzetes ajánlatokat kérjen.
3. felhatalmazza a polgármestert, hogy a kérelmezővel kössön településrendezési szerződést.

Határidő: azonnal
Felelős:               Novák Ferenc polgármester

Operatív felelős: Klie Zoltán főépítész

1. **Közbeszerzési terv módosítása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Dr. Szentgyörgyvölgyi Eszter: Röviden ismerteti az előterjesztést. A közbeszerzési terv módosítására a jövő évi villamos energia beszerzésére vonatkozó közbeszerzési eljárás miatt van szükség. A 2022. szeptember 14-én tartott bizottsági ülésen elhangzottak alapján a szakértő véleménye az, hogy ha nem lesz érvényes szerződése a közbeszerzési eljárások után 2023. január 1-gyal az önkormányzatnak, akkor kb. 3 hétig a napi tőzsdei ár plusz 10%-ért biztosítja a szolgáltató a villamos energiát. Az önkormányzatnak nem tanácsos felvállalnia mozgóár lehetőségét az árak szélsőséges mozgása miatt kockázatos. A féléves közbeszerzéssel kellene próbálkozni.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 152/2022. (IX.22.) számú határozata:**

Zalakaros Város Önkormányzat Képviselőtestülete

1. a 2022. évi Közbeszerzési Terv 1. számú módosítását az előterjesztés melléklete szerinti tartalommal elfogadja.

2. felkéri a D&V Trend’97 Gazdasági és Szolgáltató Bt.- t, hogy a Közbeszerzési Hatóság által működtetett elektronikus EKR- rendszerben a módosított 2022. évi közbeszerzési terv közzétételéről gondoskodjon.

3. felkéri a Zalakarosi Közös Önkormányzati Hivatalt a terv önkormányzati honlapon való megjelenítésére.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser, D&V Trend’97 Gazdasági és Szolgáltató Bt

1. **Tájékoztatás és döntés önkormányzati tulajdonú ingatlanok felújítása és
 karbantartási terv tárgyában, tájékoztatás intézmények energiatakarékossági
 elképzeléseiről**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, továbbá ismerteti a szükséges javításokat, karbantartásokat és egyéb teendőket, amelyek költsége, 10 millió forint, a többletadóbevétel terhére került biztosításra. Javaslata, hogy a beszerzési szabályzat megfelelő alkalmazásával a polgármester úr és a hivatal kerüljön felhatalmazásra a munkák elvégzésére.

Czimondor Nándor: A Termáltónál a híd felújítására vonatkozó javaslatot nem láttam, ha nem lépünk, akkor kompletten kell lebontani a hidat.

Novák Ferenc: A utolsó árajánlat 9,8 millió forint volt, megy a vita a híd felújításáról. Ott a világítással komolyabb problémák vannak. Nemcsak korlátjavítás szükséges, hanem statikai problémák is vannak. Sok probléma van, most vannak források rá, ezért a legszükségesebb problémákat megoldjuk. Jelezte Biczó Tamás a szökőkút kérdését, hogy minél előbb le legyen zárva, ne november 30-án, a takarékosság jegyében kellene megtennünk, az október 02-i hétvégét javasolja.

Czimondor Nándor: Megkezdődik a lombhullás is, egyetért polgármester úr javaslatával.

Magyarné Kovács Judit: A bizottsági határozat szerint polgármester úr felkérése, hogy a vállalkozókkal tárgyaljon a karácsonyi díszkivilágítás fel-és leszerelési költségeinek finanszírozásában való szerepvállalásról. A karácsonyi díszkivilágítással összefüggésben az áramszolgáltató megkeresése, hogy tudnak-e adatot szolgáltatni arról, hogy mekkora volt a közvilágítás áramfogyasztása a felszerelt díszkivilágítás időszakában, az összehasonlítás érdekében pedig a felszerelést megelőző és a leszerelést követő hasonló időszak közvilágítási áramfogyasztási adatai, aminek eredményeképp megállapítható a díszkivilágítás többlet áramfogyasztása.

Novák Ferenc: Ez egy nyílt felhívás, az, aki ebben szerepet tudna vállalni, azt megköszönnénk.

Czimondor Nándor: A Termáltó hídjának korlátja balesetveszélyes, mert a korlát a levegőben van, vegyük le a korlátokat és fedjük le.

Czirákiné Pakulár Judit: A szökőkút korábbi leállítását támogatni tudja, javasolja, hogy a karácsonyi díszkivilágítás kérdése kerüljön vissza a képviselőtestület elé az árajánlatokkal együtt.

Novák Ferenc: Ezzel egyet tud érteni, szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete a Zrínyi u. 2. szám alatti épület felújítása kapcsán elrendeli épület felső-és pinceszintjének lezárását, a nyílászárók felújítását, a fűtési rendszer átalakításának legköltséghatékonyabb műszaki megoldását.

2./ Zalakaros Város Önkormányzat Képviselőtestülete a Liget u. 28 szám alatti szolgálati lakások felújítása kapcsán új tetőszerkezet építését rendeli el azbesztmentesítéssel.

3./ Zalakaros Város Önkormányzat Képviselőtestülete a tűzoltóság épületében hőszivattyús fűtési rendszer kialakítását rendeli el.

4./ Zalakaros Város Önkormányzat Képviselőtestülete az 1./-3./ pont szerinti munkák fedezetét a képviselőtestület 125/2022. (VIII.24.) számú határozata alapján az ingatlanértékesítésekből befolyt, céltartalékba helyezett bevétel terhére biztosítja.

5./ Zalakaros Város Önkormányzat Képviselőtestülete az óvodaépület beázásának megszüntetése érdekében úgy határoz, hogy a beázás megszüntetés műszaki előkészítése kezdődjön meg költségtervvel, melyet a jövő évi költségvetésbe be kell építeni.

6./ Zalakaros Város Önkormányzat Képviselőtestülete Zalakaros Város Önkormányzata 2022. évi többlet-adóbevétel terhére 10 millió forintot biztosít karbantartásra és energiakorszerűsítési munkára.

7./ Zalakaros Város Önkormányzat Képviselőtestülete úgy határoz, hogy a Karos Korzón lévő szökőkút működtetését október 3-ig biztosítja, felkéri a hivatalt, hogy a Zalakarosi Fürdő Zrt-vel a szökőkút üzemeltetésére kötött szerződés módosításának előkészítéséről a határozatnak megfelelően gondoskodjon, annak aláírására a polgármestert felhatalmazza.

8./ Zalakaros Város Önkormányzat Képviselőtestülete felkéri a polgármestert, hogy a vállalkozókkal tárgyaljon a karácsonyi díszkivilágítás fel-és leszerelési költségeinek finanszírozásában való szerepvállalásról. A tárgyalások után a díszkivilágítás kérdése kerüljön vissza a képviselőtestület elé.

9./ Zalakaros Város Önkormányzat Képviselőtestülete a beszerzési szabályzat rendelkezéseinek figyelembevételével felhatalmazza a polgármestert az 1/-3./ és 6./ pontok szerinti beszerzések lebonyolítására.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 153/2022. (IX.22.) számú határozata:**

1./ Zalakaros Város Önkormányzat Képviselőtestülete a Zrínyi u. 2. szám alatti épület felújítása kapcsán elrendeli épület felső-és pinceszintjének lezárását, a nyílászárók felújítását, a fűtési rendszer átalakításának legköltséghatékonyabb műszaki megoldását.

2./ Zalakaros Város Önkormányzat Képviselőtestülete a Liget u. 28 szám alatti szolgálati lakások felújítása kapcsán új tetőszerkezet építését rendeli el azbesztmentesítéssel.

3./ Zalakaros Város Önkormányzat Képviselőtestülete a tűzoltóság épületében hőszivattyús fűtési rendszer kialakítását rendeli el.

4./ Zalakaros Város Önkormányzat Képviselőtestülete az 1./-3./ pont szerinti munkák fedezetét a képviselőtestület 125/2022. (VIII.24.) számú határozata alapján az ingatlanértékesítésekből befolyt, céltartalékba helyezett bevétel terhére biztosítja.

5./ Zalakaros Város Önkormányzat Képviselőtestülete az óvodaépület beázásának megszüntetése érdekében úgy határoz, hogy a beázás megszüntetés műszaki előkészítése kezdődjön meg költségtervvel, melyet a jövő évi költségvetésbe be kell építeni.

6./ Zalakaros Város Önkormányzat Képviselőtestülete Zalakaros Város Önkormányzata 2022. évi többlet-adóbevétel terhére 10 millió forintot biztosít karbantartásra és energiakorszerűsítési munkára.

7./ Zalakaros Város Önkormányzat Képviselőtestülete úgy határoz, hogy a Karos Korzón lévő szökőkút működtetését október 3-ig biztosítja, felkéri a hivatalt, hogy a Zalakarosi Fürdő Zrt-vel a szökőkút üzemeltetésére kötött szerződés módosításának előkészítéséről a határozatnak megfelelően gondoskodjon, annak aláírására a polgármestert felhatalmazza.

8./ Zalakaros Város Önkormányzat Képviselőtestülete felkéri a polgármestert, hogy a vállalkozókkal tárgyaljon a karácsonyi díszkivilágítás fel-és leszerelési költségeinek finanszírozásában való szerepvállalásról. A tárgyalások után a díszkivilágítás kérdése kerüljön vissza a képviselőtestület elé.

9./ Zalakaros Város Önkormányzat Képviselőtestülete a beszerzési szabályzat rendelkezéseinek figyelembevételével felhatalmazza a polgármestert az 1/-3./ és 6./ pontok szerinti beszerzések lebonyolítására.

Határidő: azonnal - 4.6.7.8. pontok tekintetében

 2022.december 31. - 1. és 3. pontok tekintetében

 2023. január 20. - 5. pont tekintetében

 2023. február 28. - 2. pont tekintetében

Felelős: Novák Ferenc polgármester

Operatív felelős: Imre András - műszaki ügyintéző

 Horváthné Juhász Barbara pénzügyi osztályvezető – tájékoztatásul a
 költségvetés számára

1. **Tájékoztatás önkormányzati közvilágítás korszerűsítésről (LED)**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Egyetért a bizottsági határozattal, szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete úgy határoz, az előterjesztésben és annak mellékleteiben ismertetett közvilágítási korszerűsítési konstrukcióban az önkormányzat nem kíván részt venni.

2./ Zalakaros Város Önkormányzat Képviselőtestülete 10 millió forintot elkülönít az önkormányzat 2023. évi költségvetésében a közvilágítás korszerűsítésére.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 154/2022. (IX.22.) számú határozata:**

1./ Zalakaros Város Önkormányzat Képviselőtestülete úgy határoz, az előterjesztésben és annak mellékleteiben ismertetett közvilágítási korszerűsítési konstrukcióban az önkormányzat nem kíván részt venni.

2./ Zalakaros Város Önkormányzat Képviselőtestülete 10 millió forintot elkülönít az önkormányzat 2023. évi költségvetésében a közvilágítás korszerűsítésére.

Határidő: azonnal – 1. pont tekintetében

 2023. január 20. – 2. pont tekintetében

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens
 – 1. pont tekintetében

 Horváthné Juhász Barbara pénzügyi osztályvezető – tájékoztatásul a
 költségvetés számára – 2. pont

1. **Döntés a Termáltó és Ökopart területén lévő száraz csúszda tárgyában**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete

1./ teljes bontással, a horganyzott acélváz eladásával a kiadást termelő attrakció megszüntetésével kívánja megoldani a szárazcsúszda sorsát véglegesen.

2./ felkéri a Hivatalt, hogy a bontásra vonatkozóan ajánlattételi felhívást küldjön ki.

3./ felhatalmazza a polgármestert, hogy a beérkezett ajánlatok közül a legkedvezőbb ajánlatot tevővel a vállalkozói szerződést megkösse.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 155/2022. (IX.22.) számú határozata:**

Zalakaros Város Önkormányzat Képviselőtestülete

1./ teljes bontással, a horganyzott acélváz eladásával a kiadást termelő attrakció megszüntetésével kívánja megoldani a szárazcsúszda sorsát véglegesen.

2./ felkéri a Hivatalt, hogy a bontásra vonatkozóan ajánlattételi felhívást küldjön ki.

3./ felhatalmazza a polgármestert, hogy a beérkezett ajánlatok közül a legkedvezőbb ajánlatot tevővel a vállalkozói szerződést megkösse.

Határidő: 2022. szeptember 30.

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

1. **Döntés városmarketing ellátásáról**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát**.**

Czirákiné Pakulár Judit: Egy rövid részt felolvas egy kiadványból, melynek sorai szerepelnek szó szerint az előterjesztésben. Fenntartja azt, hogy a marketing egy szakma, amit csak jól érdemes végezni, szakszerű és gazdaságos munkával. Ez a munka nem éri meg a pénzt. Amit kért Végh Andor vezérigazgató úrtól, azt nem kapta meg. Az alábbi kiegészítést teszi: összehasonlító elemzés legyen 2018-2022-ig a látogatószám, árbevétel vonatkozásában, mely készüljön el a következő képviselőtestületi ülésre, a fürdőbelépő számokat mutassa be a fürdő.

Stégli János: Többször előkerült a marketing szerepe. Továbbra is azt tartja: köszöni a fürdőnek, a szállodáknak, mindenkinek a munkát, de ez nem városmarketing. Legyen egy rövid, egy közép és egy hosszútávú marketingterve a városnak, Javasolja, hogy legyen egy városmarketingvezető, aki a polgármester úr, alpolgármester úr irányításával elvégzi ezt a feladatot.

Magyarné Kovács Judit: Támogatja Czirákiné kérését az adatszolgáltatás vonatkozásában. A városmarketing működését nemcsak a fürdőbelépőszám határozza meg, hanem egy szakértő gárda veszi körbe. Amikor többszázezer forint kell a festéshez, most nem vagyunk abban a helyzetben, hogy önálló marketing vezetőt alkalmazzunk. Támogatja, hogy továbbra is a fürdő lássa el a marketing feladatokat. Az önkormányzatnak a törvények által előírt kötelező feladatokat kell elsőként ellátnia.

Czimondor Nándor: A marketing munka Zalakaros esetében csak össz mértékben állapítható meg, turisztikailag a város az országos első 10-ben van benne. Valóban marketing szakemberre és tervre van szükség. A vállalkozásaink, a szállodáink marketing szakembereket foglalkoztatnak. Jelenleg nincs egyéb lehetőségünk, a fürdő tudja ezt most ellátni.

Novák Ferenc: Ha lenne pénz, akkor lenne vezető is és egyéb is, de nincs. Most jelenleg nem lát jobb megoldást, csak azt, hogy a fürdő lássa el ezt a tevékenységet. A marketing terv letétele a 2023. évre fontos volna, de mekkora forrás áll majd erre rendelkezésre?

Czirákiné Pakulár Judit: Fontos a városmarketing, de azt nagyon jól kell végezni. Ezt időlegesen el tudja fogadni, de úgy látja, hogy a fürdőn nincs ez ellátva. Vannak a szállodák, a fürdőnek ugyanúgy kellene vendégeket idecsábítani. Ha átadjuk a pénzt a fürdőnek, akkor azt professzionálisan végezze el, ne küldje el a marketingesét.

Czimondor Nándor: A turisztikai egyesület keretén belül összeül egy marketinges csapat, tanácsadó szereppel. Az utolsó ülésen kitárgyaltuk azt a lehetőséget, hogy bárki hozzászólhasson, egy bővebb kört fogunk megszólítani.

Czirákiné Pakulár Judit: Az egyesület szervezésében történnek ezek, Üsztöke úr és Czimondor Nándor a város képviseletében. A Karos Spa és a MenDan, egyik szálloda sem érdekelt abban, hogy a fürdő jobban működjön.

Czimondor Nándor: Ez így nem igaz.

Novák Ferenc: Két módosító javaslat van: Az egyik Czirákiné képviselő asszony javaslata, mely szerint a vendégszámok, a fürdő belépők száma, az árbevétel, a vendégéjszakák száma és az idegenforgalmi adó bevételek vonatkozásában a hivatal adjon adatszolgáltatást. A fürdő marketingterve is kerüljön ide. Stégli János képviselő úr javaslata, hogy ne a fürdő lássa el a feladatot, hanem egy független városvezető legyen, önkormányzati státusszal, költségvetéssel finanszírozva.

Vlasicsné Dörgönye Márta: Javaslatom, hogy más települések adatait is vizsgáljuk meg, a 2019. évi, Covid előtti időszakra utal.

Czirákiné Pakulár Judit: Ez egy árnyalt kép. Mindenkinek igaza van a témában.

Czimondor Nándor: A MenDan szállodának például már nem az online megjelenésekre van szüksége, más csatornákon jelenünk meg. Zalakaroson az a legjobb marketing fogás, ha sok dicséretet kapunk azért, amit teszünk.

Stégli János: Javaslata: városmarketinges legyen, önkormányzati státusszal és költségvonzattal, amelynek fedezete az az összeg, amit nem adunk át a fürdőnek.

Novák Ferenc: Ezt október elsejétől, így nem tudná támogatni.

Dr. Szentgyörgyvölgyi Eszter: A bizottság határozata az volt, hogy a képviselőtestületi ülésig a maradék összeg felhasználása vonatkozásában legyen tájékoztatás, melyet a Fürdő meg is küldött részünkre. Ezeket a lekötött szerepléseket is át kellene venni.

Novák Ferenc: Ez a feladat 2023. január elsejétől kerüljön át.

Novák Ferenc: Szavazásra teszi fel az alábbi az alábbi módosító javaslat elfogadását: 2023. január 1-jétől a városmarketing feladatokat az önkormányzatnál foglalkoztatott városmarketinges lássa el annak minden anyagi vonzatával együtt.

Képviselőtestület 2 igen szavazattal, 4 ellenszavazattal, tartózkodás nélkül a módosító javaslatot nem fogadta el.

Novák Ferenc: Szavazásra teszi fel az alábbi módosító javaslatot, miszerint a marketing munka értékeléséhez a fürdő látogatószámai és árbevételei mellett az idegenforgalmi adó- vendégéjszaka számok is kerüljenek mérlegelésre más hasonló nagyságrendű településekkel összehasonlított adatok alapján.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Szavazásra teszi fel az alábbi határozati javaslat elfogadását: Zalakaros Város Önkormányzat Képviselőtestülete felkéri a Zalakarosi Fürdő Zrt. vezérigazgatóját, hogy a 2022. decemberi képviselőtestületi ülésre készüljön előterjesztés a zalakarosi fürdő marketingtervének városmarketing javaslatokkal való kiegészítése tárgyában, prioritásokkal és alternatív javaslatok megjelölésével.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Szavazásra teszi fel az alábbi határozati javaslat elfogadását:

- Zalakaros Város Önkormányzat Képviselőtestülete úgy határoz, hogy a felmerült és a tárgyévben még felmerülő városmarketing jellegű kiadásokra az önkormányzat 5 198 856 Ft forrást biztosít a Zalakarosi Fürdő Zrt. részére az önkormányzati költségvetés általános tartaléka terhére, azzal a megjegyzéssel, hogy a Zalakarosi Turisztikai Egyesület által fel nem használt városmarketingre biztosított támogatás (9 000 000 Ft) a költségvetés általános tartalékát növelte.

- Felhatalmazza a polgármestert az Zalakarosi Fürdő Zrt-vel való támogatási szerződés aláírására az 1. pontban foglaltak szerint

- Zalakaros Város Önkormányzat Képviselőtestülete 2023-ban is a Zalakarosi Fürdő Zrt-t bízza meg a városmarketing feladatok ellátásával.

Képviselőtestület 5 igen szavazattal, ellenszavazat nélkül, 1 tartózkodással a javaslatot elfogadta.

A képviselőtestület az elhangzott döntések figyelembevételével az alábbi határozatot fogadta el:

**Képviselőtestület 156/2022. (IX.22.) számú határozata:**

1./ Zalakaros Város Önkormányzat Képviselőtestülete úgy határoz, hogy a felmerült és a tárgyévben még felmerülő városmarketing jellegű kiadásokra az önkormányzat 5 198 856 Ft forrást biztosít a Zalakarosi Fürdő Zrt. részére az önkormányzati költségvetés általános tartaléka terhére, azzal a megjegyzéssel, hogy a Zalakarosi Turisztikai Egyesület által fel nem használt városmarketingre biztosított támogatás (9 000 000 Ft) a költségvetés általános tartalékát növelte.

2./ Felhatalmazza a polgármestert az Zalakarosi Fürdő Zrt-vel való támogatási szerződés aláírására az 1. pontban foglaltak szerint

3./ Zalakaros Város Önkormányzat Képviselőtestülete 2023-ban is a Zalakarosi Fürdő Zrt-t bízza meg a városmarketing feladatok ellátásával.

4./ Zalakaros Város Önkormányzat Képviselőtestülete felkéri a Zalakarosi Fürdő Zrt. vezérigazgatóját, hogy a 2022. decemberi képviselőtestületi ülésre készüljön előterjesztés a zalakarosi fürdő marketingtervének városmarketing javaslatokkal való kiegészítése tárgyában, prioritásokkal és alternatív javaslatok megjelölésével.

5./ Zalakaros Város Önkormányzat Képviselőtestülete úgy határoz, hogy a marketing munka értékeléséhez a fürdő látogatószámai és árbevételei mellett az idegenforgalmi adó- vendégéjszaka számok is kerüljenek mérlegelésre más hasonló nagyságrendű településekkel összehasonlított adatok alapján.

Határidő: 2022. november 30.

Felelős Novák Ferenc polgármester

Operatív felelős: Végh Andor János Zalakarosi Fürdő Zrt. vezérigazgató,

 Horváthné Juhász Barbara, pénzügyi osztályvezető-idegenforgalmi adó-
 vendégéjszaka számok megadása

1. **Liget u. 28. alatti műfüves focipálya felújítás önrész kiegészítése**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 157/2022. (IX.22.) számú határozata:**

1./ Zalakaros Város Önkormányzat Képviselőtestülete az 50/2022. (IV.05.) számú határozatában a Zalakaros, Liget u. 28/B. szám alatti, 773/2 hrsz-ú ingatlanon található műfüves pálya felújítására biztosított 680.044, - Ft önrészt 218 082 Ft-tal kiegészíti, így a szükséges önrészt 898 126 Ft összegben biztosítja.

2./ Zalakaros Város Önkormányzat Képviselőtestülete az önrész kiegészítés pénzügyi fedezetét 218 082 Ft összegben az önkormányzat 2022. évi költségvetésének általános tartaléka terhére biztosítja.

3./ Zalakaros Város Önkormányzat Képviselőtestülete felhatalmazza a polgármestert a Magyar Labdarúgó Szövetséggel kötendő együttműködési megállapodás aláírására.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser

 Horváthné Juhász Barbara pénzügyi osztályvezető – tájékoztatásul a

 költségvetés számára

**19/1. A képviselőtestület 140/2022. (IX.14.) számú határozatának kiegészítése
 – Víziközmű integráció**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést és felolvassa a határozati javaslatot.

Czirákiné Pakulár Judit: Az alap határozatot sem támogatta, így a továbbiakban sem kívánja támogatni. Információt kér, mi az indoka a módosításnak.

Novák Ferenc: Aljegyző urat kéri fel az előterjesztés részletesebb ismertetésére.

Torma László: Technikai szünet elrendelését kéri.

Novák Ferenc: Technikai szünetet rendel el 10,24 órakor

A képviselőtestületi ülés 10,43 órakor folytatódik.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete a 140/2022. (IX.14.) számú határozatának 2./ pontját az alábbiakkal egészíti ki:

Zalakaros Város Önkormányzat Képviselőtestülete kinyilvánítja, hogy minden szükséges jognyilatkozatot és jogcselekményt - ideértve különösen, de nem kizárólagosan a tőkeemeléshez szükséges, azt támogató döntések meghozatalát - megtesz annak érdekében, hogy legkésőbb 2022. október 31. napjáig Magyar Állam a fenti 1./ pontban hivatkozott víziközmű-rendszer üzemeltetésére jogosult víziközmű-szolgáltató társaságban a törzstőke/alaptőke új vagyoni hozzájárulás rendelkezésre bocsátásával történő felemelésével 5%-os mértékű szavazatelsőbbségi jogokat biztosító részesedést szerezhessen.

Képviselőtestület 4 igen szavazattal, 1 ellenszavazattal és 1 tartózkodással az alábbi határozatot fogadta el:

**Képviselőtestület 158/2022. (IX.22.) számú határozata:**

Zalakaros Város Önkormányzat Képviselőtestülete a 140/2022. (IX.14.) számú határozatának 2./ pontját az alábbiakkal egészíti ki:

Zalakaros Város Önkormányzat Képviselőtestülete kinyilvánítja, hogy minden szükséges jognyilatkozatot és jogcselekményt - ideértve különösen, de nem kizárólagosan a tőkeemeléshez szükséges, azt támogató döntések meghozatalát - megtesz annak érdekében, hogy legkésőbb 2022. október 31. napjáig Magyar Állam a fenti 1./ pontban hivatkozott víziközmű-rendszer üzemeltetésére jogosult víziközmű-szolgáltató társaságban a törzstőke/alaptőke új vagyoni hozzájárulás rendelkezésre bocsátásával történő felemelésével 5%-os mértékű szavazatelsőbbségi jogokat biztosító részesedést szerezhessen.

Határidő: azonnal és folyamatos

Felelős: Novák Ferenc polgármester

Operatív felelős: Torma László aljegyző

 Bognár Ottó Péter településstratégiai, hatósági és közbiztonsági referens

**Közérdekű bejelentések, interpellációk:**

Czirákiné Pakulár Judit: A Zalakarosi Fürdő Zrt. eredményes működése, meghatározó tényező a város életében. Az alábbi kérdéseket teszi fel:

1. Kérdés: Igaz-e, hogy tömeges elbocsátások történtek az elmúlt napokban a Fürdőn, és hogy további elbocsátásokat terveznek? Ezt hogyan egyezteti össze a Fürdő azzal, hogy Orbán Viktor meghirdette mentőprogramját, mi lesz a kormánypárt legfontosabb feladata a közeljövőben? Ez szerint biztosítani fogják az energiaellátást, védeniük kell a családokat és a munkahelyeket?
2. Kérdés: Biztos, hogy a Fürdő üzemeltetése során a személyi jellegű kiadások jelentik a legnagyobb, kigazdálkodhatatlan tételt? Nem a megnövekedett energiaárak? Nem arra kellene megoldást találni?
3. Kérdés: Polgármester úrnak van e róla információja, hogy a frissen kinevezett vezérigazgató alig 1 hónapos munkaviszonnyal egy hetes Horvátországi nyaralásra vitte családját a céges autóval, a Fürdő költségén. Polgármester úr engedte el a főszezon közepén ilyen hamar szabadságra? A cégautónak mennyibe kerül a fenntartása mindennel együtt? Ebből hány embert lehetne megtartani?
4. Kérdés: Az üzemeltetésnél, a jegyárak kialakításánál, az áremeléseknél, a nyitvatartási idő kialakításánál figyelembe veszik e, ha igen milyen formában a Fürdő Zrt. multiplikátor szerepét?
5. Kérdés: A lecsökkent munkaerővel és a Végh Andor pár nappal ezelőtti állításaival szemben bezárt részlegekkel megfelelő minőségű szolgáltatások nyújthatóak e a vendégeknek a több, mint 5500 Ft-os belépőjegyért? Most akkor Végh Andor be fogja zárni a fürdőt vagy nem? Mikor mond igazat?
6. Kérdés: Milyen vendégszám csökkenés prognosztizálható annak hatására, hogy a drasztikusan megemelt belépőt a lecsökkentett szolgáltatásokért már nem fogják megfizetni?
7. Kérdés: Milyen gazdaságossági számítások előzték meg ezeket a drasztikus és embertelen intézkedéseket?
8. Kérdés: A fürdő az 5\*- os működtetésére milyen munkakörökben, mennyi dolgozót, és milyen szakképzettséggel foglalkoztat (Szervezeti felépítés)? Honnan történtek az elbocsátások? A magasan kvalifikált munkaerő kincs, hosszú távon hogyan tervezi az üzemeltetés megszervezését, miután Végh Andor elzavarta a dolgozókat?
9. Kérdés: A medencék és csúszdák üzemeltetésénél (az üzemeltetési engedély alapján) mennyi az előírás szerinti létszám biztosítása, és a medencék és csúszdák üzemeltetését a munkanaplók alapján hány fő végezte el? Ez a jogszabályoknak megfelelt?
10. Kérdés: Mire alapozta a Képviselő-testület, hogy Végh Andor alkalmas annak megítélésére, hogy a piaci folyamatok, a versenytársak és a fürdő hosszú távú céljainak figyelembevételével, hogyan üzemeljen a Fürdő? Ezeknek a súlyos stratégiai döntéseknek a meghozatala nem igényel megfelelő iskolai végzettséget és vezetői tapasztalatot? A KT-nek milyen információk voltak - vannak a birtokában, milyen iskolai és szakmai végzettsége van Végh Andornak? Megválasztása előtt bemutatásra kerültek ezek a dokumentumok a KT-nek? Mert a portálon kizárólag Végh Andor kérelme szerepel, melyben a zárt ülés elrendelését kéri, míg pl. Podlovics Péter anyagai teljes körűen szerepelnek.
11. Kérdés: Milyen cégvezetési (cégbírósági bejegyzésen alapuló) kinevezéssel és tapasztalattal rendelkezik Végh Andor? Kérem a tisztázását, mert egyes sajtóorgánumokban azt jelentette meg referenciaként, hogy korábban a Büki Fürdőt és a Lenti Termálfürdőt is vezette, mely nem felel meg a valóságnak, egyik fürdőt üzemeltető gazdasági társaságnak sem volt soha az első számú vezetője, döntéshozója, maximum ott dolgozott.

Czirákiné Pakulár Judit: A vezérigazgató úrtól és polgármester úrtól írásban várja válaszukat.

Novák Ferenc: Fontos a városnak a gazdasági társaság eredményes működése. A vezérigazgató úr szabadságáról tudott. Ezeket a kérdéseket átadom vezérigazgató úr részére. A szabályzatot meg fogjuk nézni. A jegyárak vonatkozásában is felhatalmaztuk, hogy vegye figyelembe a kért megfogalmazásokat. Vezérigazgató úr elmondása szerint nem kívánják bezárni a fürdőt. A munkabér nagysága a 2. helyen szerepel. A medencék működtetése vezérigazgató úr kompetenciája, be kell tartani a jogszabályi előírásokat. Az, hogy miképpen üzemeljen a fürdő, a válság határozza meg. A kinevezéskor meghallgattuk vezérigazgató urat, megkaptuk az önéletrajzát, szakmai motivációját, ezeknek az információknak az alapján döntöttünk. A sajtómegjelenések, az egy dolog.

Stégli János: Szinte ugyanazok a képviselőtestületi tagok, mint a bizottsági tagok. Ahogy a múltkor javasolta, bővítsük ki a bizottságot Sinkovics Norbert személyével, ismét meg kellene szólítani. Szélesebb legyen a döntésben résztvevők köre.

Novák Ferenc: Javaslat: megvizsgálni a bizottság létszámának bővítését, mely a decemberi ülésen kerüljön megtárgyalásra. Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete úgy határoz, hogy a decemberi soros ülésre kerüljön megvizsgálásra a Pénzügyi és Igazgatási Bizottság külső tagokkal történő kiegészítésének lehetősége.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 159/2022. (IX.22.) számú határozata:**
Zalakaros Város Önkormányzat Képviselőtestülete úgy határoz, hogy a decemberi soros ülésre kerüljön megvizsgálásra a Pénzügyi és Igazgatási Bizottság külső tagokkal történő kiegészítésének lehetősége.

Határidő: 2022. november 30.

Felelős: Novák Ferenc polgármester

Operatív felelős: Torma László, aljegyző

Novák Ferenc: A Tour de Zalakaros kerékpáros verseny a hétvégén kerül megrendezésre, melyre mindenkit invitál. Mivel a nyílt ülésen további tárgyalandó napirend nem volt, megköszönte a részvételt és az ülést 10,58 órakor bezárta.

Kmft.

 Novák Ferenc Dr. Szentgyörgyvölgyi Eszter

 Polgármester Jegyző

 Czimondor Nándor Vlasicsné Dörgönye Márta

 Jkv. hitelesítő Jkv. hitelesítő